सेंसेक्स 418 अंक बढ़कर 63,143 पर बंद, 1 लाख रुपए तक पहुंचने वाला पहला शेयर बना MRF
BSE NSE Sensex Today, Stock Market Latest Updates  MRF का शेयर आज 1 लाख का लेवल पार करके 1 लाख 200 रुपए तक पहुंच गया था। हालांकि इसके बाद ये वापस 1 लाख के नीचे आ गया।
आज यानी मंगलवार (13 जून) को शेयर बाजार में बढ़त देखने को मिली है। सेंसेक्स 418 अंक बढ़कर 63,143 के स्तर पर बंद हुआ। वहीं निफ्टी में भी 114 अंकों की तेजी रही, ये 18,716 पर बंद हुआ। सेंसेक्स के 30 शेयरों में से 19 में तेजी और 11 में गिरावट देखने को मिली है।
MRF का शेयर 1 लाख तक पहुंचा
MRF का शेयर आज 1 लाख का लेवल पार करके 1 लाख 200 रुपए तक पहुंच गया था। हालांकि, इसके बाद इसमें थोड़ी गिरावट देखने को मिली और ये 1 लाख के नीचे आ गया। आज ये 931.45 (0.94%) बढ़कर 99,900 रुपए पर बंद हुआ। MRF का शेयर भारतीय बाजार में 1 लाख का लेवल छूने वाला पहला शेयर बन गया है।
कच्चे तेल की कीमतों में गिरावट जारी
डॉलर के मुकाबले रुपया 2 पैसे मजबूत होकर 82.41 पर खुला है। कल यानी 12 जून को रुपया 82.43 प्रति डॉलर पर बंद हुआ था। कच्चे तेल की कीमतों में आज भी गिरावट जारी है और ये फिसलकर 72 71.50 डॉलर प्रति बैरल पर आ गया है।
फुटकर महंगाई दर 2 साल के सबसे निचले स्तर पर
देश में फुटकर महंगाई दर मई में घटकर 4.25% पर आ गई है। यह 25 महीनों में महंगाई का सबसे निचला स्तर है। अप्रैल 2021 में महंगाई 4.23% रही थी। खाने-पीने की चीजों के दाम में गिरावट के कारण महंगाई में यह कमी आई है। इससे पहले अप्रैल 2023 में रिटेल महंगाई दर 4.70% रही थी। पूरी खबर पढ़ने के लिए यहां क्लिक करें
कल बाजार में रही थी बढ़त
इससे पहले हफ्ते के पहले कारोबारी दिन यानी सोमवार (12 जून) को शेयर बाजार में बढ़त देखने को मिली थी। सेंसेक्स 99 अंक बढ़कर 62,724 के स्तर पर बंद हुआ था। वहीं निफ्टी में भी 38 अंकों की तेजी रही, ये 18,601 के लेवल पर बंद हुआ था। सेंसेक्स के 30 शेयरों में से 20 में तेजी और 10 में गिरावट देखने को मिली थी।
